cyanic-selkie/wikianc huggingface dataset:
Pənahi Makulu
Yaradıcılığı
Abbas Pənahinin bütün əsərlərini (istər hekayə olsun, istər povest, istərsə də tarixi roman) həyəcansız oxumaq olmur. Onun əsərləri sanki bir detektivə bənzəyir, başlandısa, nəyin hesabına olursa-olsun, tez başa çatdırmağa çalışırsan. Çünki yaradılan obrazların, təsvirlərin təsiri altından çıxmaq çətin olur, hadisələrə biganə qala bilmir.
Xorvatiya
Tarix
1980-ci illərin sonlarında kommunist ölkələrindəki demokratikləşmə hərəkatı Xorvatiyaya da təsir etdi. 1989-cu ildə Serbiya ilə Xorvatiya və Sloveniyanın əlaqələri pozuldu. Eyni il Xorvat Kommunist Partiyasının konqresində çoxpartiyalı sistemə keçmə qərarı alındı. 1990-cı ilin aprelindəki seçkiləri Xorvat Demokratik Birliyi qazandı. Xorvatiya 1991-ci ilin iyulunda müstəqilliyini elan etdi. Ardınca digər keçmiş Yuqoslaviya respublikaları da müstəqilliklərini elan etdilər. Yuqoslav ordusunun dəstəyini alan serblər Sloveniya və Xorvatiyaya qarşı hücuma keçdi. 1992-ci ildə Sloveniya, Xorvatiya və serblər arasında sülh təmin edildi.
Ərazi
Ölkə ərazisi 20 jupaniyə (əyalət) bölünür.
Cəfər Cabbarlının heykəli (Bakı, Cəfər Cabbarlı meydanı)
Cəfər Cabbarlının heykəli — Azərbaycanın paytaxtı Bakı şəhərinin Cəfər Cabbarlı meydanında - 28 May metrostansiyasının girişinin yaxınlığında məşhur Azərbaycan şairi və dramaturqu Cəfər Cabbarlının heykəli. Heykəl heykəltaraş Mirələsgər Mirqasımov tərəfindən qranitdən hazırlanıb. 1982-ci ildə qurulub. Abidənin memarı Yusif Qədimovdur.
Bomberay yarımadası
Coğrafiya
Bomberay yarımadası geniş bir əraziyə sahibdir. Sahillərini Seram dənizinin suları yuyur. Yarımada özüdə kiçik yarımadalara bölünür :
Yaxşı terrorçu (roman)
Mövzuları
thumb|302x302px|İrlandiyanın Respublika Ordusunun [[Londondakı Harrods mağazasının bombalanması Lessinqi "Yaxşı terrorçu" əsərini yazmağa təşviq etdi.]] Amerika yazıçısı Cudit Friman yazır ki, "Yaxşı terrorçu" əsərinin ümumi mövzusu öz "şəxsi vicdanını" qorumaqla müəyyən bir qrupun içində öz şəxsiyyətinini qoruyub saxlamağı bacarmaqdır. Belə ki, əgər biz müəyyən bir mühitə uyğunlaşmağa məcbur ediliriksə, bu zaman problemlər yaranmağa başlayır. Friman qeyd edir ki, "Alisa öz yaşıdlarının təsiri altında piş vərdişləri qəbul edən, lakin daxilən təmizqəlbli balaca bir qızdır".
Bəzi tənqidçilər "Yaxşı terrorçu" əsərində analıq mövzusunu daha çox önə çəkdilər. "Analar və qızlar/yaşlanmaları və vəfatları" əsərində Klara Spraq yazır ki, Lessinq əsərlərində anaların davranışlarının qızlarına ötürülməsindən və həmçinin, anaları ilə mübarizə aparan qızlardan bəhs edir. İngilis yazıçısı Ceyn Roqers "Yaxşı terrorçu" əsərində analıq və analar haqqında radikal fikirlər olmasından və burada analıq hissinin dəhşətli təsvir edilməsindən bəhs edir. O, qeyd edir ki, Alisanın anası daimi öz eqoist qızının tələblərinə dözməli olur və Alisanın himayədarlıq etdiyi sevgilisi Casper ilə də eyni münasibətləri mövcuddur. Roqers əlavə edir ki, əsərdə analıq hissi yalnız zəifləri qorumaq zamanı daha qabarıq ifadə olunur.
Tənqidçilərin mövqeyi
Amanda Sebastyan "Yaxşı terrorçu" əsərini ilk oxuduqda süjet xəttinin sadə göründüyünü yazırdı. Lakin müəyyən bir hissəsindən sonra Lessinqin romanlarında olan özünəməxsus üslubu görmək olar. O, müəyyən bir qrupun gündəlik yaşayışını ən gözəl tərzdə təsvir etmişdir. Sebastyan Alisa personajının ədəbi təsvirini də yüksək qiymətləndirərək bildirmişdir ki, bu personaj gənc nəslin xüsusiyyətlərini mükəmməl şəkildə özündə cəmləşdirir. Amerikanın feminist yazıçısı Vikki Leonard "Yaxşı terrorçu" əsərini "çox yaxşı yazılmış" və "maraqli kitab", personajları isə "həyəcan verici" və "realist" hesab edirdi. Leonard həmçinin əlavə edirdi ki, kitabdakı Alisa personajı feminist deyil, sadəcə yazıçı burada "qadınlara və onların nailiyyətlərinə qarşı heyranlığını bildirir".
Jozef Furye
Jan Baptista Jozef Furye — fransız riyaziyyatçısı və fiziki.
Fəaliyyəti
1817-ci ildən Paris 1829-cu ildən Peterburq Elmlər Akademiyasının. üzvüdür. İlk elmi tədqiqatları cəbrə aiddir. O cəbri tənliyin verilmiş sərhədlər arasındakı köklərinin sayı haqqında teoremi isbat etmiş (Furye teoremi) Nyutonun verdiyi tənliyin təqribi həlli üsulunun tətbiq edilməsi şərtlərini araşdırmışdır. Füryenin əsas tədqiqat sahəsi riyazi fizika olmuşdur. 1807-1811-ci illərdə o bərk cisimdə istiliyin yayılmasına aid ilk kəşflərini etmiş, 1822-ci ildə isə "İstiliyin analitik nəzəriyyəsi"  əsərini çap etdirmişdir. İstilikkeçirmə tənliyi üçün bu və ya digər sərhəd şərtləri daxilində dəyişənlərin ayrılmasını üsulunu vermişdir. Onun "İstiliyin analitik nəzəriyyəsi" əsəri triqonometrik sıralar nəzəriyyəsi və analizin bəzi ümumi məsələlərinin işlənib hazırlanması üçün istinad mənbəyi olmuşdur.Müxtəlif sahələrdə verilmiş funksiyaların triqonometrik sıraya ayrılmasına aid ilk misalları Furye vermişdir. Onun istənilən funksiyanı belə sıraya ayırma cəhdi uğursuz olsa da, o həmin problemə aid böyük işlərin başlanğıcını qoymuşdur. Çoxluqlar nəzəriyyəsi və həqiqi dəyişənli funksiyalar nəzəriyyəsinin yaranması bu tədqiqatlarla bağlıdır.
150px|thumb|Təxminən 1820-ci ildə Furyeyə çəkilmiş eskiz.
Eupatorium fistulosum
— fəsiləsinin  cinsinə aid biki növü.
Bulbophyllum lyperostachyum
(Bulbophyllum lyperostachyum) —  fəsiləsinin  cinsinə aid bitki növü.
İsmayıl bəy Daruğa
Həyatı
İsmayıl bəy şair idi. Daruğa təxəllüsü ilə könüloxşayan şeirlər yazırdı. Mir Möhsün Nəvvab "Təzkireyi-Nəvvab" adlı əsərində ondan bəhs etmişdir.
Fəxrəddin Cəbrayılov
Döyüşlərdə iştirakı
1993-cü ildə Beyləqan rayonunda vəziyyət olduqca pis idi. Fəxrəddinin hazırladığı plana əsasən onun taboru döyüşlərə girdi buradakı erməni yaraqlıları tam məhv edildi və xeyli silah sursat ələ keçirildi. 1994-cü ildə Füzuli rayonunda və Kəlbəcər rayonunda gedən döyüşlərdə yenidən düşməni ağır itkilərə məruz qoydular. 1996-cı ildən Qaradağ rayonunda Hərbi Komissarlıqda çalışmışdır.
Naqilsiz rabitə
thumb|235px|Dəniz mobil xidmətinin əldə daşına bilən gəmi rabitə stansiyası Naqilsiz rabitə — elektrik naqilləri ilə qoşulmayan iki və daha çox məntəqə arasında məlumatların ötürülməsi.
Kiyomizu məbədi
Tarix
Kiyomizu məbədi – məbədlər ansamblına çoxsaylı binalar daxildir – ibadətxana otağı, paqoda (budda məbədi), əsas məbəd, hansı ki, burada Kannon, zənglər üçün asılqan, sığınacaq, atların dayanması üçün hissələr vardır. Bütünlükdə kompleks Yaponiya milli mədəniyyət nümunələri siyahısına daxildir.
Kələm yarpaqyeyəni
Həyat tərzi
Ildə iki nəsil verirlər. Onlar yetkin halda torpaqda qışlayırlar. Böcəklər yarpaqları yeyir, damarlarını saxlayır və burada yumurta qoyub üzərinə maye tökürlər. Bir fərd 400-ə qədər yumurta qoyur. Yumurtanın inkişafı 8-12 gün, sürfənin inkişafı 16-22, pupun inkişafı isə 8-12 gün davam edir. Puplaşma torpağın 10-15 sm dərinliyində gedir. Iyunun axırı, avqustun əvvəllərində yeni nəslə rast gəlmək olar. Cavan bitkilərə ən çox birinci nəslin formaları zərər verir. Zədələnmə nəticəsində bitkinin inkişafı zəifləyir, kələmdə isə çoxbaşlılıq əmələ gəlir. Bitkilərə yetkin formalar və sürfələr zərər verir. Böcəklər yarpağı, sürfələr isə əsas gövdəni yerirlər.
Yayılması
Kələm yarpaqyeyəni Azərbaycanın Şəki-Zaqatala, Quba-Xaçmaz, Dağlıq Qarabağ və Lənkəran-Astara zonalarında daha çox yayılmışdır.
Qutan adası
Qutan adası — Xəzər dənizi Bakı arxipelaqında Azərbaycana məxsus ada. Xarici görünüşü Qutanı xatırlatdığı üçün belə adlandırılıb. Pirsaat buxtasında yerləşir.Sahildən 6–7 km aralıda yerləşir. Sualtı adalar qövsündə yerləşən adadır. Baburi adasından 3,9 km cənub-şərqdə yerləşir.
Məmişlər (Sabirabad)
Məmişlər (əvvəlki adı: Şaumyanovka) — Azərbaycan Respublikasının Sabirabad rayonunun inzibati ərazi vahidində kənd. Azərbaycan Respublikası Milli Məclisinin 29 dekabr 1992-ci il tarixli, 428 saylı Qərarı ilə Sabirabad rayonunun Şaumyanovka kəndi Məmişlər kəndi adlandırılmışdır.
Laura Marano
Həyatı
Laura Marano ilk rolunu beş yaşındaykən boynuna götürdü. Karierində saysız reklam aktyorluğu və boynuna götürdüyü kiçik rollar var. Daha böyük rollar əldə Without a Trace serialı ilə birlikdə başlamışdır.
Narlıq
Narlıq — Azərbaycan Respublikasının Sabirabad rayonunun inzibati ərazi vahidində kənd.
Üçüncü ingilis-əfqan müharibəsi (1919)
thumbnail|Qurkx atıcıları ingilis xidmətində, 1923
Flap
Flaplar — təyyarələrdə ümumiyyətlə stabilizatorun arxa tərəfində yerləşir; Qanad gövdəsini artıraraq ilk növbədə daşıyıcı qüvvəni (L) və qismən də sürükləmə qüvvəsini (D) artıran komanda səthidir. Flaplar xüsusən enmə və qalxma kimi aşağı sürətlərdə, daha yüksək daşıyıcı qüvvə tələb edilən uçuşun fazalarında istifadə olunur (açıq vəziyyətə gətirilirlər). Bir çox təyyarə növündə flapların birdən çox tənzimləmə səviyyəsi (bucağı) vardır.
Epopeya
Epopeya - romanın bir növüdür. Epopeya qədim yunan dilində "epos" sözündəndir, hadisələrin daha geniş, ətraflı nağıl edilməsi deməkdir. Epopeya epik janrın ən mürəkkəb və geniş növüdür.
Gəncə quberniyası
Azərbaycan Xalq Cümhuriyyəti qurulduqdan sonra
Cənubi Qafqazda Zaqafqaziya komissarlığı təşkil edildikdən sonra Yelizavetpol quberniyasında hakimiyyət milli şuralara keçdi. Milli hərbi hissələrin silahla təmin edilməsi üçün 1918 ilin yanvarında Qafqaz cəbhəsindən qayıdan rus qoşunları Şamxor stansiyasında tərksilah edildi. Apreldə Zaqafqaziya Demokratik Federativ Respııblikasının yaranması elan edildikdə, Yelizavetpol quberniyası onun tərkibinə daxil oldu. Mayın 28-də Azərbaycan Xalq Cümhuriyyətinin yaradılması ilə quberniya onun əsasını təşkil etdi və Azərbaycan torpaqlarının bütünlüklə azad edilməsinin mərkəzinə çevrildi. İyunun 16-da Azərbaycan Milli Şurası və Hökuməti Yelizavetpola (Gəncəyə) köçdü. Azərbaycana hərbi yardım üçün dəvət olunmuş türk qoşunları da mayın axırı – iyunun əvvəllərində burada toplanmağa başladı. İyunun 17-də Gəncədə Fətəli xan Xoyskinin sədrliyi ilə 2-ci hökumət kabinəsi təşkil edildi. Hökumətin 30 iyul tarixli qərarı ilə Yelizavetpolun tarixi adı – Gəncə bərpa edildi. Bundan sonra quberniya da Gəncə quberniyası adlandırıldı. Gəncə şəhəri 1918 il iyunun 17-dən sentyabrın 17-dək olan dövrdə dövlətin paytaxtı oldu. 200px|thumb|right|Gəncə quberniyası [[Azərbaycan Xalq Cümhuriyyəti|AXC tərkibində]] Azərbaycan Xalq Cümhuriyyətinin inzibati-ərazi bölgüsündə mühüm yer tutan Gəncə quberniyası, keçmiş Yelizavetpol quberniyasına yeni əlavə edilmiş ərazilər hesabına xeyli genişləndirilmişdi. Bakı və Zaqatala quberniyalarının ərazisi istisna olmaqla, qalan 10 qəza (Qazax, Gəncə, Nuxa, Ərəş, Cavanşir, Şərur-Dərələyəz, Naxçıvan, Zəngəzur, Cəbrayıl, Şuşa) və 1 dairə (Göyçə) Gəncə ətrafında birləşmişdi. Azərbaycan Xalq Cümhuriyyəti Hökuməti erməni separatizmi və azərbaycanlılara qarşı soyqırımı şəraitində ölkəni daha səmərəli idarə etmək üçün müvafiq vasitələrdən istifadə edirdi. 1919-cu il yanvarın 13-də Qarabağ general-qubernatorluğu, fevralın 28-də isə Cənub-qərbi Azərbaycan general-qubernatorluğıı yaradılmışdı. Gəncə quberniyasını qubernator idarə edirdi.
Əl Vahdə (qəzet)
"Əl Vahdə" (qəzet) — ədəbi, ictimai, gündəlik qəzet.
Crataegus ater
—  aləminin  dəstəsinin  fəsiləsinin  cinsinə aid bitki növü.
Forster işıq otu
Ədəbiyyat
E.Şükürov. İsmayıllı rayonu meşə bitkilərinin bələdçi kitabı. Bakı 2016.
Heydər Əsədov
Həyatı
Azərbaycan Respublikası Prezidentinin 22 oktyabr 2013-cü il tarixli Sərəncamı ilə Azərbaycan Respublikasının Kənd Təsərrüfatı naziri vəzifəsinə təyin edilmişdir. .
Hikmət Nəzərli
Döyüşlərdə iştirakı
Qarabağda ermənilərin törətdikləri vəhşiliklərə dözə bilməyən Hikmət könüllü olaraq orduya yazılır. Ağdam rayonunda şərəfli döyüş yolu başlayır. Umudlu kənd sakinlərinə kömək edərkən yaralanır müalicə olunduğdan sonra isə yenidən cəbhəyə üz tutur. 1992-ci il 25 fevral ermənilər Xocalıda vəhşilikər törətdikləri zaman Hikmət idarə etdiyi maşınla düşmənə müqavimət göstərərək dinc əhalinin buradan çıxmasına şərait yaradırdı.
Bulbophyllum macranthoides
(Bulbophyllum macranthoides) — fəsiləsinin  cinsinə aid bitki növü.
Rafiq Bayramov (həkim)
Rafiq İdris oğlu Bayramov — Azərbaycan alimi, həkim–ftiziator, Azərbaycan Tibb Universitetinin dosenti, tibb üzrə fəlsəfə doktoru. "Ağ ciyər xəstəlikləri" kafedrasının müdiri (2015-indi).
Şimal Qütb dairəsi
Şimal Qütb dairəsi 66°33′44″ (66,5622°) şimal enliyindən keçir. Bu xətdən şimalda yerləşən ərazilər Arktika adlanır. Şimal Qütb dairəsi qarşı tərəfində isə anoloji olaraq Cənub Qütb dairəsi yerləşir.
Moldurqa Salçak
Həyatı
Tıva Muxtar Sovet Sosialist Respublikasının Ali Şurasının rəhbərliyinin "Dəyərli" mükafatı ilə mükafatlandırılmış, Tuva Respublikasının mədəniyyətinin məşhur xidmətçisi ünvanını almışdır.
Qeyri-səlis məntiq
Rəmzi qeyri-səlis məntiq
Rəmzi qeyri-səlis məntiq t-normalar anlayışına əsaslanır. Bəzi t-normaları seçdikdən sonra (bunu isə bir neçə üsulla tətbiq etmək olar) konyunksiya, dizyunskiya, implikasiya, inkar və digər proporsional dəyişənlər üzərində həyata keçirilən əsas əməliyyatları müəyyən etmək imkanı yaranır. Klassik məntiqdə rast gəlinən distributivliyin t-normalar kimi Hödelin t-norması seçildikdə həyata keçməsi halını isbat etmək bir o qədər də çətin deyil. Bundan əlavə, bəlli səbəblərdən implikasiya yerinə residium adlanan əməlliyyat seçilir (bu da ümumiyyətlə götürdükdə, t-normalar seçimindən asılıdır). Yuxarıda sadalanan əsas əməliyyatların təyini klassik bazis qeyri-səlis məntiq anlayışına gətirir. Üç əsas bazis qeyri-səlis məntiq mövcuddur: Lukaseviç məntiqi, Hödel məntiqi və ehtimal məntiqi (Product Logic). Maraqlıdır ki, bu üç məntiqdən istənilən ikisinin sintezi klassik Boolean məntiqinə gətirir.
Bozun əlli çaları (film)
İlk dəfə 11 fevral 2015-ci ildə 65-ci Berlin Beynəlxalq Film Festivalında təqdim edilən filmin kinoteatr çıxışı “Universal Pictures” təqdimatında 13 fevral 2015-ci ildə baş tutmuşdur. Tənqidçilərin qarışıq rəylərinə baxmayaraq böyük kassa uğuru əldə edən film, gəlir göstəricilərinə görə bir neçə rekord qırmış və ümumilikdə $569 milyon gəlir gətirmişdir. Hazırda film, 2015-ci ilin dördüncü ən çox gəlirli filmidir.
Qeyri-səlis məntiq
Təqribi hesablama nəzəriyyəsi
Qeyri-səlis məntiq nəzəriyyəsinin geniş mənada əsas anlayışı xarakterik funksiya köməkliyi ilə təyin edilən qeyri-səlis çoxluq anlayışıdır. Daha sonra çoxluqların birləşdirliməsi, kəsişməsi və əlavə edilməsi, qeyri-səlis nisbət anlayışı, eləcə də ən əsas anlayışlardan biri – linqvistik dəyişən anlayışı daxil edilir.
Bozun əlli çaları (film)
Məzmun
Fotosessiyadan sonra Kristian Ananı birlikdə kofe içməyə dəvət edir, lakin görüşü yarımçıq tərk edərək gedir. Daha sonra məzuniyyət hədiyyəsi olaraq Kristian Anaya Tomas Hardinin “D'Erbervillər nəslindən Tess” romanının ilk nəşrini hədiyyə edir. Ana rəfiqələri ilə bara gedir, burada içdikdən sonra Kristiana zəng edir. Narahat olan Kristian onun ardınca bara gəlir. Səhəri gün, Ana Kristianın otel otağında ayılır və nəyə görə onu kafedə tərk etdiyini soruşur.
Kristian Ananı hədiyyə yağışına tutur, ona yeni maşın, laptop və sair hədiyyələr bağışlayır. Keytlə birlikdə Syetla köçdükdən sonra Ana Kristiana daha çox bağlanır. Ana Kristianla birlikdə onun valideynlərinin evində şam yeməyində olur və Kristianın Parisdən yeni qayıtmış bacısı ilə tanış olur. Yemək zamanı Ana qeyd edir ki, sabah anasını görmək üçün Corciyaya gedir. Bu xəbər Kristianı çox əsəbləşdirir, Ana bildirir ki, o Kristianın təklif etdiyi kimi birtərəfli münasibət yox, romantik əlaqə arzulayır. Ana anasının yanında olarkən, Kristianın gözlənilməz ziyarəti onları təəccübləndirir. Daha sonra biznes işləri ilə əlaqəli olaraq Kristian Syetla qayıtmalı olur.
Tənqidçilərin mövqeyi
“The Daily Telegraph”dan Robbi Kollin filmi “seksual, gülməli və kitabdan fərqli olaraq məlumatlandırıcı” adlandırır. “New York Daily News”dan Elizabet Veytzman rejissor və ssenarist işini, həmçinin Consonun ifasını qiymətləndirsə də, Dornanın ifasından bəhs edərkən aktyor seçimi imkanlarından axıra kimi istifadə olunmadığını bildirir. O, rejissorun “hadisələrin inkişafını balanslaşdırması” və əsas məğzini yüksək qiymətləndirir. “The Guardian”dan Cordan Hoffmann filmi beş ulduzdan üç ulduzla qiymətləndirir və qeyd edir ki, “bu böyük ekran adaptasiyası insanlar haqqında olmağa cəhd edir, hətta bir qədər sevimli də görünür” və həmin seks səhnələrinin olacağına “süjet izləyicini əvvəlcədən hazırlayir ki, bu da yalnız ən xam izləyicinin təəccüblənəcəyini göstərir.” “Entertainment Weekly”dən Liza Şvarzbaum filmə B- qiyməti verir və yazır: “Bozun 50 çaları filminin ev izlənməsi üçün yaxşı variant olmasını nəzərə aldıqda, filmdə erotikanın istifadəsinin düzgün olduğunu anlamaq olar, çünki, ev izləməsi zamanı heç kim Kristianın pianinoda necə gözəl ifa etməsini müzakirə etmək istəməz.”
Parodiya
Filmin parodiya versiyasının Şimali Amerikada 29 yanvar 2016-cı ildə çıxarılması planlaşdırılır. Filmdə Kristian Qrey obrazını Marlon Ueyans canlandıracaq. Almaniyada filmin distribyutorluğunu SquareOne Entertainment, ABŞ-də isə, IM Globalın istehsalçılığı ilə Open Road Films edəcək. $5 milyon büdcəsi olan filmin əsas çəkilişləri 2015-ci ilin yayında Los Ancelesdə aparılıb.
Turqutlar
Turqutlar — Monqolların qolu. Oyrat qrupundan.
Tarixi
Əugənə Schuylərə görə, Turqutların Asyada qalan bir bölümü Kungəs və Təkəs çayları arasında yer alan Cungarya (Yarış Ovası) ismi ilə anılan hövzədə yaşayırlar. Ünlü diplomat, bu bölgədə yaşayan Turqutlar için belə deyir:
Başınağacı
Meyvələrinin tərkibində çoxlu miqdarda şəkər – (32 %-ə qədər), aşı maddələri (3 %), ursol və xlorogen turşuları, üzvi turşular (3-4 %), C və K vitaminləri vardır.
Növləri
[[SS 2 (*
Teosofiya
Tarixi
Blavatskaya 1831-ci ildə Yekatirinoslavda, alman zadəganı Piter Hanın ailəsində dünyaya gəlmişdir. Gənclik illərində spiritizm (ruhlarla əlaqə yaratmaqla bağlı mistik təsəvvür) ilə maraqlanan Yelena 17 yaşında çar generalı Blavatskiy ilə ailə qurmuş, lakin üç aydan sonra onu tərk etmişdir. Uğursuz ailə həyatından sonra o, mistik din və təlimlərlə məşğul olmaq yolunu seçərək, Tibetə, Hindistana, Misirə, daha sonra Amerikaya səyahət etmişdir. Səyahətlər zamanı ezoterik (gizli) dini məktəblərin təlimlərinə yiyələnmiş və onlar haqqında əsaslı məlumat əldə etmişdir. Çətin xasiyyətli olmasına baxmayaraq, o, nəzərə çarpan bacarığı ilə 1875-ci ilin 13 sentyabrında özünün iki pərəstişkarı – polkovnik Henri Olkottun və Uilyam Cacın köməkliyilə "Həqiqətdən üstün din yoxdur" şüarı altında Teosof cəmiyyətini yaratmışdır.
Əqidəsi
İlk vaxtlar cəmiyyətin fəaliyyəti Avropa və Amerikanın bir çox ölkələrində sürətlə yayılmışdı. Onun ətrafında astrologiya və okkultizimlə maraqlanan çoxlu sayda insan toplaşmışdı
Bir müddət sonra təşkilat ətrafında müxtəlif qalmaqallar baş vermiş və Blavatskaya casusluq, saxtakarlıq və şarlatanlıqda ittiham olunmuşdur. 1884-cü ildə növbəti qalmaqal zamanı Teosof cəmiyyətinin mənzil qərargahında çalışan təşkilatın hindistanlı mənsubları Emma və Aleksis Kulomb cütlüyü Blavatskayanın fırıldaqlarını – hərəkət edən divar, tavan və müqəvva "fokuslarının" mexanizmini üzə çıxarmışlar.
Sofo Gelovani
Sofo Gelovani (Gürcücə: სოფო გელოვანი) — 21 mart 1984-cü ildə anadan olan gürcü müğənni.
Eupatorium griseum
— fəsiləsinin  cinsinə aid biki növü.
Bulbophyllum macranthum
(Bulbophyllum macranthum) —  fəsiləsinin  cinsinə aid bitki növü.
Hacı Abbas Agah
Həyatı
Hacı Abbas Şuşa ədəbi mühitində tanınmış şairlərdən idi. Agah təxəllüsü ilə ruhsar şeirlər qələmə alırdi. Şəhərdə fəaliyyət göstərən "Məclisi-üns" ədəbi yığnaqı onun evində qərar tuturdu.
Hot-doq
Tarixçə
1900-cü ildə Almaniyadan ABŞ-yə gəlmiş qəssab Çarlz Feltman burada hot-doqun kütləvi istehsalına başlamışdır. 1910-cu ildə Ç. Feltman dünyasını dəyişidi. Ondan sonra qalan restoran və otellerin ümumi dəyəri milyonlarla ölçülürdü. O dövrlər bu, çox böyük bir miqdarda pul demək idi.
Bakı Şəhər İcra Hakimiyyətinin binası
Bakı Şəhər Duması
Yeni qanunun Azərbaycanda tətbiq edilməsi "yerli xüsusiyyətlər"in nəzərə alınması üçün yubadıldı. 1873-cü ildə Bakı şəhərinin əhalisi artıq 86601 nəfərə çatmışdı. 1877-ci ildə Bakıda Dumaya seçkilər başladı. İlk Dumaya 72 nəfər, sonralar 75 nəfər üzv seçilmişdi. 1878-ci ildən Bakı şəhər Duması fəaliyyətə başladı.
İnşaat işləri
Baxmayaraq ki, bina yan fliqellərlə layihələşdirilmişdir, tikinti işlərinə əsas həcmdən başlanılır, belə iri tikintinin dəyəri şəhər xəzinəsi üçün çox ağır idi. 18 may 1900-cü ildə şəhərin şəxsi xidmətləri üçün inzibati təyinatlı ilk binası, şəhər dumasının təntənəli təməlqoyma mərasimi həyata keçirildi. Binanın tikintisinin yubanmadan, iti templərlə getməsi şəhər müdiriyyəti üçün mühüm əhəmiyyət kəsb edirdi. Tikinti işlərinin gedişi və keyfiyyət prosesini tikinti komissiyası diqqətlə izləyirdi. Şəhər binasının tikintisinə düşməzdən əvvəl, birinci mərtəbənin örtülməsi üçün taxta tirlərinin hazırlanması, ornament işləri üçün tək-tək daşlar, divarların üzlənməsi üçün daşların seçilməsi və s. tikinti komissiyasının iclaslarında müzakirə olunurdu. Xüsusi diqqət fasad divarlarının üzlənməsi üçün seçilən daşın keyfiyyətinə verilirdi, çünki, bu, yalnız möhkəmliyə deyil, ümumi təəssüratı da korlamağa təsir göstərə bilərdi.
Binanın fasadının baş tərəfində tikintisinin əsas işlərinin və tikinti zibilinin təmizlənməsinin bitməsindən sonra, baş şəhər bağçısı binanın qarşısında "memarlığın gözəlliyinin tamamlanmasına xidmət etmək üçün" bağ salmağı təklif etdi. Duma binasının mərkəzi hissəsinin yanlarından qırmızı xəttindən çıxıldığından azad sahələr alınmışdı və bu sahələrdə binanın həcmi-məkan strukturunda yaşıl memarlıq elementinin mövcud olması üçün həmişəyaşıl bitkilər əkmək qərara alındı. Baş şəhər bağçısı A.V.Vasilyev bağın layihəsini hazırladı və 1904-cü ildə bu layihə həyata keçirildi.
Kərpicdən istifadə və ərp problemi
Fasadın qırmızı kərpiclə üzlənməsi zamanı məlum olur ki, kərpicin üzərində təmizlənməsi mümkün olmayan ağ ərp əmələ gəlir. Qoslavski baş memar kimi tikintinin ümumi rəhbərliyini icra edirdi. Bu zaman çətin vəziyyətə düşən və ərpi necə aradan qaldıracağını bilməyən Qoslavski Sankt-Peterburqda dərc olunan "Mülki mühəndislər cəmiyyətinin xəbərləri" jurnalına müraciət edir. Öz sualında ərpin aradan qaldırılması üçün istifadə etdiyi sulfat turşusu məhlulu bütün fasadın üzlənməsində istifadə olunan əhəng daşına mənfi təsir göstərdiyini izah edən Qoslavski, yazırdı ki, "onu istifadə etmək mümkün deyil, mən isə başqa vasitə bilmirəm." Kərpicin kimyəvi tərkibi, istifadə olunan məhlulun tərkibi kimi məlum olduğundan jurnalda bu məsələni həll edəcək dəqiq məlumat yox idi. Eyni zamanda, "Kərpic üzərində ərp və onun təmizlənməsi" jurnalında bəzi məqalələrlə tanış olmağı tövsiyə etdilər. Memarın bu məsləhətlərdən istifadə etməsi və ya bu ciddi məsələni özünün həll etməsi haqqında məlumat yoxdur.
Qüllə
Lakin, effektiv qüllənin sahənin içində deyil, məhz səkidə inşası küçənin ümumi görünüşünü pozmadan, çox ifadəli və dinamik kompozisiya yaratmış oldu. Bu məsələnin baxılmasına ayrılan Qafqazın yuxarı müdiriyyəti müvafiq dəyişikliklər etməyə — qüllənin altında ekipaj üçün keçidin olmaması, yalnız piyadaların istifadəsi üçün, səkinin altındakı məkan çıxıntı və aşırımsız qalmaq şərti ilə — qüllənin dayaqlarını səkidə qurmağa icazə verdi. Qüllənin təsdiq edilməsindən sonra binanın qiyməti 400.000 rubla çatmışdı.
Maraqlı məlumat
Bakı Şəhər İcra Hakimiyyətinin binası qarşısındakı ağacların çoxu yapon əzgilidir.
Badra İrgit
Badra Üjüneyoğlu İrgit (Tuva türkcəsi: Бадра Үжүней-оглу Иргит, d. 10 fevral 1919 – 4 avqust 1984) - Tandı Tuva ölkəsi, Ambın kojununda (indiki Tes-Hem bölgəsi) Çırqalandında anadan olmuşdur. Tuva türklərindən olan yazıçı, nasir. İlk tuvalı uşaq yazıçısı olan Badra İrgit XX əsr Tuva ədəbiyyatının ən böyük nümayəndələrindən hesab edilir.. Tuva Arat Respublikasının Yazıçılar Birliyinin ilk üzvlərindən biridir.
UEFA Avro 2020
UEFA-nın 17 mart 2020-ci il tarixində keçirilmiş iclasında UEFA prezidenti Aleksandr Çeferinin verdiyi qərara əsasən, turnir 11 iyun 2021-ci il tarixində start götürüldü.
Turnir əvvəlki illərdən fərqli olaraq bir və ya iki ölkədə yox, 12 ölkədə keçirilmişdir. Bu barədə ilk məlumatı, "UEFA"nın keçmiş prezidenti Mişel Platini 2013-cü ildə məlumat vermişdi. Oyunların keçiriləcəyi bütün stadionlar nəhəng tutuma malikdir. Londonda yerləşən Uembli stadionu 1996-cı ildəki çempionatdan sonra ikinci dəfə yarımfinal və final oyunlarına ev sahibliyi etdi. Turnirin açılış matçı Roma Olimpiya Stadionunda İtaliya və Türkiyə milliləri arasında keçirildi və İtaliyanın 3:0 hesablı qələbəsi ilə yekunlaşdı.
Format qərarı
6 dekabr 2012-ci ildə çempionatın 60 illiyi ilə əlaqədar olaraq UEFA turnirin müxtəlif ölkə və şəhərlərdə keçiriləcəyini bildirir. Avropada bu qərar birmənalı qarşılanmır və çoxlu tənqid ilə qarşılanır. Tənqidçilərin çoxu bu qərarın həmin vaxt Avropada olan iqtisadi böhranla əlaqələndirir. Mişel Platini isə, jurnalistlərlə göruşdə turnirin ev sahibliyi üçün təkcə Türkiyənin ciddi bir təklif verdiyini qeyd edir.
Kvalifikasiya
Turnirin final mərhələsində heç bir komanda birbaşa oynamaq hüququ qazanmır. 55 milli komandanın hamısı təsnifat mərhələsində Avro 2020-də oynamaq üçün mübarizə aparırdı.
Təsnifat mərhələsinin oyunları 2018 FİFA Dünya Kubokundan sonra – sentyabr ayında başlayacağı planlaşdırılsada, seçmə mərhələ oyunları 2019-cu ilin martında başlayır. Turnirin seçim formatı 2016-cı ildəkindən azacıq fərqlənirdi. Ənənəvi olaraq 55 komandadan 24-ü final mərhələsində iştirak haqqı qazanacaqdı, lakin ötən seçmə mərhələlərdən fərqli olaraq onların 20-si buradan qatıla bilərdi. Yerdə qalan 4 yerin sahibi sonradan müəyyənləşəcəkdi. Kosovonun 2016-cı ilin mayında üzvlüyü UEFA-da qəbul edildikdən sonra seçmə mərhələnin formatı daha da dəqiqləşir. Belə ki, UEFA Millətlər Liqasının bitməsindən sonra, 10 qrupun olduğu və hər qrupdan ilk iki komandanın turnirin final mərhələsində oynama imkanı qazanacağı dəqiqləşir. Seçmə mərhələnin matçları 2019-cu ilin mart, iyun, sentyabr, oktyabr və noyabr aylarında oynanılır.
1/4 final mərhələsi
2-ci 1/4 final: 4-cü cütün qalibi — 2-ci cütün qalibi (23:00, Münhen)
4-cü 1/4 final: 8-ci cütün qalibi — 7-ci cütün qalibi (23:00, Roma)
Final
Bazar günü, 11 iyul
Hakimlər
21 aprel 2021-ci ildə UEFA turnirdə iştirak edəcək 19 hakim briqadasını elan edir. Onların sırasına UEFA ilə KONMEBOL arasında hakimlərin mübadiləsi proqramı çərçivəsində Avropa çempionatında iştirak etmək üçün Argentinanı təmsil edən hakim Fernando Rapallini və onun köməkçiləridə daxil ediilir.
Azər Qasımlı (neftçi)
Həyatı və Elmi fəaliyyəti
A.Qasımlının elmi axtarışları əsasən neft yataqlarının işlənilməsinə aid olsa da, onlar ixtisasın geniş ölçüdə bir çox məsələlərini əhatə edir. Nəşr edilmiş elmi işlərindən aydın olur ki, onun tərəfindən lay flüidlərinin və süxurların fiziki və fiziki-kimyəvi xüsusiyyətləri müxtəlif geoloji-fiziki şəraitlərdə eksperimental yolla tədqiq edilmiş; süxurların qeyri-bircinsliyini və mineroloji tərkibini nəzərə almaqla, yüksək özlüklü və qeyri-Nyüton neftlərin sıxışdırılması mexanizmini tədqiq edərək, kiçik keçiriciliyə malik süxurların neftveriminə böyük diqqət yetirmiş, durğun zonaların əmələ gəlməsi, onlara quyuların interferensiyasının və neftlərin reoloji xüsusiyyətlərinin təsiri, bu zonaların işlənməyə cəlb olunmaları, kimyəvi reagentlərdən istifadə olunması və çətin çıxarıla bilən ehtiyata malik layların neftvermə effektliyini artırmaq məqsədilə kompozisiyaların işlənilməsi, hörizontal quyulardan istifadənin, onların layın tavan və ya dabanına yaxın yerləşməsinin neftveriminə təsiri və s. məsələlər tədqiq edilmişdir. Apardığı çoxillik tədqiqatların nəticəsi olaraq neft yataqlarının işlənməsinin fiziki-kimyəvi əsaslarının bir sıra mühüm problemləri araşdırılmış, neft yataqlarının artırılmasının yeni üsulları işlənib hazırlanmış və təkmilləşdirilmişdir. Tədqiqatlardan aldığı nəticələr Kürovdaq, Balaxanı-Sabunçu-Ramana, Pirallahı, Bibiheybət və Qaradağ yataqlarında onun rəhbərliyi və iştirakı ilə tətbiq edilərək, on min tonlarla əlavə neft hasil edilmiş və laydan quyuya axan suyun miqdarı xeyli azalmışdır. Yüksək ixtisaslı elmi kadrların hazırlanmasında da əməyi vardır, dörd elmlər namizədi hazırlamışdır. Elmi iş stajı 53 il; 130 elmi işin, 2 monoqrafiyanın, 3 kitabın, 4 müəlliflik şəadətnaməsinin, 8 patentin, 6 metodik göstəricilərin müəllifidir. 2009-2014-cu illər ADNA-nın nəzdindəki D02.141 Dissertasiya  Şurasının üzvü olmuşdur. Neft elminin inkişafı yolunda gördüyü işlərin nəticəsi olaraq, 2008-ci ildə Azərbaycan Respublikasının Prezidenti cənab İlham Əliyevin fərmanı ilə “Tərəqqi” medalı ilə təltif olunmuşdur. 2015-ci ildən “Neftin, qazın geotexnoloji problemləri və kimya” ETİ-da aparıcı elmi işçi vəzifəsində çalışır.
İntibah incəsənəti
thumb|230px|[[Mikelancelo. «David» (1501-1504)]]
İntibah təsviri incəsənəti
XVI əsrin başlanğıcında Almaniyada intibah mədəniyyətinin tərəqqisi reformasiya hərəkatı, feodal zülmünə qarşı mübarizə ilə bağlı idi. Almaniyada qabaqcıl rəssamlara rəssam, mühəndis, memar, şair, qədim dillərin bilicisi olan Albert Dürer başçılıq edirdi. Dürer çap olunan kitablar üçün şəkillər çəkir, mənəvi zənginliyə malik güclü, ağıllı adamları təsvir edirdi. "Cavan oğlan", "Dörd atlı" əsərləri buna misal ola bilər.
Hollandiya incəsənətinin tərəqqisi burjua inqilabının qələbəsi də bağlı idi. Bu dövrün görkəmli rəssamı Rembrandt Van Reyn (1606-1669) idi. Onun yaratdığı əsərlərin 1500-ü dövrümüzə qə­dər gəlib çıxmışdır, onların 100 ədədi avtoportretdir. Onun əsərlərinin əsasını insan, onun xarakteri, ağlı, duyğuları təşkil edirdi. Rəssam öz zövqlərini ona qəbul etdirən sifarişçilərlə razılaşmadığından ona sifariş vermədilər. O, yoxsulluq içində öldü. Ömrünün sonunda qoca adamların portretini yaradırdı. Onun məşhur əsərlərindən "İsmayıl qurbanı", "Danaya", "Yolunu azmış oğulun qayıtması" və b. misal çəkmək olar.
Şalimar bağları
Tarixi
Mela Çirağan festivalı 1958-ci ildə Eyyub xanın qadağasına qədər Şalimar bağlarında təşkil olunurdu.
Nazino faciəsi
Qovulanlar
Deportasiya olunanlar əvvəlcə keçmiş tacirlər, kəndlərdə aclıqdan qaçan kəndlilər, kiçik cinayətkarlar və ya idealizasiya edilmiş kommunist sinif quruluşuna uyğun olmayan "Deklas və sosial cəhətdən zərərli ünsürlər" idi. Onların mənşəyi pasport verilməməsi deməkdir və xülasə edilmiş inzibati prosedurdan sonra şəhərlərdən sürgün oluna bilərdilər. Həbs olunanların əksəriyyəti iki gün ərzində deportasiya edildi. 1933-cü ilin mart-iyul ayları arasında Moskvada yaşayan 85.937 nəfər pasportu olmadığına görə tutuldu və deportasiya edildi, Leninqradda yaşayan 4.7676 adam da deportasiya edildi. 1 may 1933-cü il May Günü tətilindən əvvəl Moskvanın təmizlənməsi ilə əlaqədar tutulanlar Tomsk şəhərindəki tranzit düşərgəyə təyin edildi.
Nəqliyyat
Qərbi Sibir diyarının Narmiski rayonunda yerli Kommunist Partiyasının rəhbəri olan Vassili Arseniyeviç Veliçkonun hesabatında 22 nəfər deportasiya olunan insanla bağlı məlumat verilmişdi:
Nəticəsi
Nazino adasındakı ağır vəziyyət nəhayət, Sovet hakimiyyəti tərəfindən qəsəbənin ləğv edildiyi və sağ qalan 2,856 köçkünün Nazina çayının yuxarı hissəsindəki kiçik yaşayış məntəqələrinə köçürüldüyü və adadan sağlamlığı səbəbiylə köçürülə bilməyən 157 məcburi köçkünün buraxıldığı zaman sona çatdı. Qəsəbənin dağıdılmasına baxmayaraq köçürülənlərin yüzdən çoxu köçürmə zamanı öldü. Köçürmədən sağ qalan insanlar az sayda alətlə və çox az miqdarda yeməklə qaldılar və səpmə yatalaq xəstəliyi təhlühəsiylə üzləşdilər. Deportasiya olunanların çoxu əvvəlki hadisələr ilə əlaqədar yeni yaşayış məntəqələrində işləməkdən imtina etdilər.
Yenidən baxılma
1988-ci ildə Sovet İttifaqında qlasnost siyasəti dövründə Nazino işinin təfərrüatları ilk olaraq Memorial insan hüquqları qrupunun səyləri ilə geniş ictimaiyyətə təqdim edildi.
Əvvəllər Kommunizmin Qara Kitabı əsərinin müəlliflərindən biri olan fransız tarixçi Nikolas Vert 2006-cı ildə faciə ilə bağlı Kannibal Ada kitabını nəşr etdirdi. Bu kitab 2007-ci ildə ingilis dilinə tərcümə olundu. 2009-cu ildə bu kitaba əsaslanaraq L'île aux Cannibales (Kannibal Ada) sənədli filmi çəkildi.
Nazino adası hal hazırda Rusiyanın Tomsk vilayətinin Aleksandrovski rayonunda yerləşir və hələ də əvvəl yaşanan hadisələrə görə "Ölüm adası" (Остров Смерти, Ostrov Smerti) və ya "Kannibal ada" adlandırılır.
Çuğundur taxtabitisi
Biologiyası
Bədəninin üst və alt tərəfində asan tökülən gümüşü ağ tüklərin olması ilə fərqlənir. Rəngi qaramtıl-sarıdır. Erkəklərin bədəni altdan bütünlüklə qara, dişilərinki isə yaşıldır. Qanadüstü hissə sarımtıl boz olub, qara haşiyəlidir. Qanadları şüşə kimi şəffafdır. Bədəninin uzunluğu 3,5–5 mm-dir. Əsasən yumurta bəzən isə yetkin mərhələdə qışlayır. Payızda yumurtalarını yonca və qızıltərə bitkisinin gövdə toxumasına və yarpaq damarlarına, yazda isə çuğundur və digər bitkilərin üzərinə qoyur. Yumurtalarını kiçik qruplar halında (5-8 ədəd) bir cərgədə, bəzən isə qarışıq halda tökür. Bir dişi taxtabiti mövsümdə orta hesabla 86, bəzən isə 309 yumurta qoya bilir. Yumurtaların inkişafı 14-16 gün çəkir. Sürfələrin qışlayan yumurtalardan çıxması aprel ayında müşahidə olunur. Sürfələr bitki şirəsi ilə qidalanaraq 5 dəfə qabıq dəyişir. Onların inkişafı may ayının axırında yetkin mərhələyə keçir. Iyun ayında yetkin taxtabitilər yenidən yumurta qoyur. Bu növ şimal rayonlarında 2, cənub rayonlarında 3 nəsil verir. Taxtabitinin birinci nəsli bitkinin ilk cücərtiləri ilə qidalandığı üçün daha çox zərərlidir. Qışlayan yumurtaları dişi fərdlər avqust, sentyabr aylarında tökür. Taxtabiti ilə zədələnən bitkinin boyu zədələnməyən bitkinin boyundan 2-3 dəfə alçaq olur. Çuğundur taxtabitisi çuğundurdan əlavə kətan, soya, günəbaxan, xardal, gnəgərçək, küncüt, razyana, şüyüd, gülümbahar, pambıq, ispanaq, kök, yonca, və s. bitkilərə zərər verir. Qidalanma zamanı onların ağzından buraxdığı şirə bitkiyə zəhərli təsir edir. Bu taxtabiti çuğundur bitkisinin yarpağı və gövdəsi üzərində qidalandıqda çuğundurun kök hissəsi balaca olur, çiçəklə qidalandıqda isə toxumu zəif olur.
Təsbeh
XI əsrdə Qərb xristianları təsbehi latınca "sphacrulae precatoriae" yəni, "dua dairəcikləri" adlandırırmışlar. Sonralar isə ona "pater noster", "rozarium" və digər adlar verilmişdir.
Azərbaycan SSR Ali Soveti
Azərbaycan SSR Ali Soveti — 1938–1991-ci illərdə Azərbaycan SSR ərazisində ali dövlət hakimiyyət orqanı. 1991-ci ildən səlahiyyətləri Azərbaycan Respublikası Prezidenti və Azərbaycan Respublikası Milli Məclisi təsisatları arasında bölüşdürülmüşdür.
25-ci kadr
25-ci kadr — videoya əlavə kadrların qoyulması vasitəsi ilə insanın altşüuruna təsir etməyin metodikasıdır. Bu ifadənin müəllifi, Ceyms Vikeri bu cür təsirin mövcudluğu sübut edən eksperementlərinin nəticələrini özü saxtalaşdırdığını etiraf edib. 1958-ci ildə Amerikan Psixoloqlar Birliyi rəsmi olaraq 25-ci kadrın psixoloji effekti olduğunu inkar edib.
Casa Sindical
Tarixi
FET, CONS həmkarlar ittifaqlarının o zamankı milli nümayəndəsi Fermin Sanz Oriyo tərəfindən dəvət edilən layihə üçün müsabiqə qaydaları 1949-cu ilin aprel ayında dərc edildi. o layihə, nəhayət, Francisco de Asis Cabrero və Rafael de Aburtoya keçmiş aequo-ya tapşırıldı. 1951-ci ildə bitən, III Milli Fəhlə Konqresinin qeyd edilməsindən yararlanaraq bəzi asılılıqlar 1955-ci ilin iyulunda açılmışdır. 27 oktyabr 1955-ci ildə Fransisko Franco tərəfindən rəsmi olaraq açılışı edildi.
Hüsnü Mübarək
Həyatı
Hüsni Mübarək mədəaltı vəzi xərçəngi və kolit diaqnozu ilə xəstəxanaya aparılıb. Qahirədə çıxan "Əl Əhbar"ın xəbərinə görə, Mübarək Səudiyyə Ərəbistanının Tabuk şəhərindəki hərbi hospitaldadır. O, 5 gündə bir dəfə 1 saatlıq kimya terapiyası keçməliydi. 25 fevral 2020-ci ildə 91 yaşında Qahirədə Əl-Qaala hərbi hospitalında vəfat edib.
Ayçin İnci
Həyatı
Ayçin İnci 2007-ci ildə Türkiyənin məşhur aktyorlarından biri Ahmet Mümtaz Taylan ilə evlənsə də 2012-ci ildə ondan boşanmışdır.
Sent-Etyen
Tarixi
XIX əsrin ilk yarısında Sent-Etyen təxminən 33 min nəfərlik (1832-ci ildə) əhalisi olan kiçik bir şəhər idi, ancaq 1880-ci ildə sənaye inqilabı və sənayenin sürətli böyüməsi sayəsində əhalinin sayı 110 minə çatdı.
Ərəb ölkərində reklam
“Reklam araşdırmaları jurnalı”na əsasən ərəb dünyasında reklam üçün baş vasitə televiziyadır. Baxmayaraq ki, keçmişdə hökumətin televiziya izləməsinə qoyduğu məhdudiyyətlər səbəbindən reklam əsasən çap və digər mediada cəmləşmişdir.Jurnalda qeyd olunur ki, bir çox ərəb ölkələrində peyk televiziyasına yüksək tələb və geniş istifadə kommersiyanı aşağı qiymətlərlə təklif edir və bu da televiziyanı əsas marketing alətinə çevirir.
Dərviş Zaim
Həyatı
Boğaziçi Universitetində Menecerlik fakültəsində oxumuş (1988), İngiltərə Warwick Universitetində mədəni çalışmalar fakültəsində master dərəcə almışdır (1994). Zaim İstanbulda yaşayır və müxtəlif universitetlərdə kinoşünaslıq dərsləri verir.
Kariyerası
Televiziya rejissorluğu və ssenaristliyi təcrübəsinə sahib olan Dərviş Zaimin bir romanı "Ares möcüzələr diyarında" (1995) çap olunmuşdur. İlk filmi "Tabutta rövaşata" (1996) ilə Türkiyədə və xarici ölkələrdə bir çox mükafat qazanmışdır. "Cənnəti gözləyərkən" rejissorun planlaşdırdığı bir trilogiyanın ilk filmidir. Ənənəvi ən işləmələri sənətinə əsaslanan trilogiyada Dərviş Zaim bu sənətlərin estetikasının film estetikası ilə harmoniya yaratmasına çalışmışdır. "Nöqtə" filmi isə trilogiyanın ikinci filmidir. Film işlərinə 1991-ci ildə təcrübi videosu "Hang the Camera" ilə başlayan Dərviş Zaim, sonra televiziya sənədli filmi olan "Məscidin ətrafındakı daş"a rejissorluq etmişdir. Bundan başqa, Dərviş Zaim, Londonda Hollivud Film İnstitutu tərəfindən idarə edilən müstəqil film prodüserliyi ilə əlaqəli bir kursa qatılmışdır. 1992 və 1995-ci illər arasında televiziya rejissorluğu və ssenaristliyi edən Derviş Zaim bir çox TV proqrama quruluş vermişdir. 1995-ci ildə ilk romanı "Ares möcüzələr diyarında" ilə Türkiyədə Yunus Nadi Roman Mükafatını qazanmışdı. Dərviş Zaimin tammetrajlı və sənədli filmləri bir çox mükafatlara görüldüyü Türkiyə və beynəlxalq film festivallarında nümayiş olunmuşdur.
Con Kennedi
1976-cı ildə Gellap İnstitutunun tədqiqatlarına əsasən amerikalıların əksəriyyəti Kennedini ABŞ prezidentləri arasında ən görkəmlisi hesab etmişdir.
Al Ana
200px|thumb|right|Al anası. [[Əzim Əzimzadə, 1939]] Al Ana — Türk, Altay, Tatar, Yakut və Monqol mifologiyalarında pislik ilahəsidir. Hal Ana olarak da bilinir. Qırmızı rəngli geyimləri olan, qırmızı saçlı bir qadındır. Pis ruhlar olan Albıslarla bağlıdır. Çirkin, saçları dağınıq, gözləri qanlı, uzun dırnaqlı, uzun boylu, çox qüvvətli olaraq təyin olunar. Dəvəylə güləşəbiləcək qədər uzun olduğu deyilər. Bəzən Albıs ilə eyni olaraq düşünülər, lakin əslində bütün Albısların başçısıdır. Türk xalq anlayışında də Al Ana qarşılığında Al Ata şəklində bir varlıq tapılmaz, lakin monqollaradaki Gal Xan (Gal Esege "Atəş Ata") ilə bənzərlik etibarilə Al Ananın əks olunması olaraq düşünülə bilər.
Etimologiya
(Al) kökündən törəmişdir. Aldatmaq, aldatmaq və qırmızı rəng mənalarını ehtiva edər. Monqol kökündə isə Al-Hal dəyişməsinə əlavə olaraq "Gal" (Atəş) mənası da vardır. Yenə monqolcada Halah hərəkəti yandırmaq deməkdir.
Con Kennedi
Daxili siyasəti
Kennedi ABŞ Ali Məhkəməsinə iki hakim təyin etdi (Bayron Reymond Uayt və Artur Cozef Qoldberq). 1962-ci ildə tələbələr zənci Ceyms Mereditə Mississippi Universitetinə girməyə mane olduğu üçün Kennedi Mereditin kursa daxil edilməsi üçün təxminən 400 federal marşal və 3000 əsgər göndərmişdir. 1963-cü il iyunun 11-də Alabama qubernatoru Corc Uolles Alabama Universitetinə daxil olan iki zənci tələbəni dayandıran zaman, Kennedi yenidən müdaxilə etmişdir. Son nəticədə 1965-ci ildə mülki hüquqlar haqqında akt təklif olunmuşdur. Eyni zamanda Kennedinin senator Cozef Makkartinin antikommunist fəaliyyətində müdafiəsi tez-tez tənqid edilmişdir.
Xarici siyasəti
Kennedini silahlı əməliyyatlarla hədələyən Xruşşov Qərbin Berlindən çıxmasını tələb edirdi. 1963-cü il iyunun 26-da bölünmüş Berlində çıxış edərkən Kennedi demişdi: "İki min il bundan əvvəl deyirdilər: "Civis Romanus sum" (mən Roma vətəndaşıyam). İndi azad dünyada iftixarla deyirlər: "Ich bin ein Berliner" (mən berlinliyəm)… Elə bir gün gələcək ki, bu şəhər, bu ölkə və bütün Avropa qitəsini birləşdirəcək…" Bu barədə Kennedi həmçinin bildirmişdir: "İndi bütün dünyada azad insanlar Berlin vətəndaşlarıdırlar və buna görə, azad insan kimi, iftixarla deyirəm: "Ich bin ein Berliner".
Kennedi hökuməti Afrikaya xüsusi diqqət yetirmişdir, hələ prezidentliyindən əvvəl o, Qərbi və Mərkəzi Afrikaya xüsusi nümayəndəlik göndərdi. Bu işə Kennedinin nisbətən cavan və fəal adamları qatılırdı. Menen Vilyams dövlət katibinin Afrika işləri üzrə köməkçisi təyin edilmişdi, onun müavini həmin sahədə təcrübəli Vayn Frederiks olmuşdur.
Səttar Bəhlulzadənin heykəli
Səttar Bəhlulzadənin heykəli — Azərbaycan rəssamı Səttar Bəhlulzadənin Bülbülə gölü yaxınlığında, rəssamın doğma kəndindəki Əmircan qəbiristanlığında heykəli. Heykəlin heykəltaraşı Ömər Eldarovdur. 1975-ci ildə, sənətçinin ölümündən bir il sonra bir heykəl quruldu.
İsmayıl Abasov
Xarici keçidlər
Azərbaycanın elm xadimləri
Boa
İstinadlar
Бои-констриктори
Avraam ibn Əzra
Həyatı
Müsəlman İspaniyanısnın yetişdirdiyi ən böyük yəhudi mütəfəkkirlərindən olan Avraam ibn Əzra (Abraham ben Meir ben Ezra) 1089-cu ildə İspaniyanın Tudela şəhərində doğulmuşdur. Öz dövrünə görə mükəmməl təhsil almış, qrammatikanı, fəlsəfəni, tibbi və astronomiyanı öyrənmişdir. Onun əsas fəaliyyəti isə ilahiyyat və poeziya ilə bağlı olmuşdur. İbn Əzranın həyatı bir sıra məhrumiyyətlərlə keçmiş, ona görə də mesenatların xidmətində yaşamaq məcburiyyətində qalmışdır. Uzun müddət Şimali Afrikada yaşamış, 1140-cı ildə daxili çəkişmələrlə sarsılan İspaniyanı tərk edərək, Qərbi Avropa ölkələrinə yollanmışdır. Fransa, İtaliya və Provansda yaşamış, 1158-ci ildə Londonda səfərdə olmuşdur. Həyatının bu hissəsində daha çox kasıb və demək olar ki səfil tərzində yaşamışdır. 1164-cü ildə Fransanın cənubunda vəfat etdiyi ehtimal olunur.
Məhdud məsuliyyətli cəmiyyət
Hüquqi şəxsin yaradılması
Hal-hazırda minimum nizamnamə kapitalına da heç bir məhdudiyyət qoyulmur. MM-nin 90.1-ci maddəsinə əsasən, nizamnamə kapitalının həcmi, müvafiq icra hakimiyyəti orqanı tərəfindən qoyulmuş məbləğdən az ola bilməz.
Eyni zamanda, qeyd edək ki, Avropanın bir çox ölkələrində MMC-nin nizamnamə kapitalının minimal məbləği 10 000 avrodan az ola bilməz.
MMC-in Qeydiyyat forması
Vergilər nazirliyində MMC-nin dövlət qeydiyyatından keçirilməsi üçün aşağıdakı sənədlər təqdim olunmalıdır:
Bulbophyllum macrocoleum
—   fəsiləsinin  cinsinə aid bitki növü.
Torpaq Ana
Ana təbiət
Təbiət, insanın içində yaşadığı və insan quruluşu olmayan ətraf və onunla əlaqədar olaraq işləyən qanunların bütünüdür. Əfsanə ünsürlərinin bir çoxu təbiət ilə iç-içədir və təbii anlayışlarla bağlıdır. Anadoluda Doğa Ana (Təbiət Ana) sözünün doğumla əlaqədar bir söz kökündən gəlir olması Yer Ana anlayışı ilə də əlaqəlidir. Bir şeyin yaradılışa dair və struktur xüsusiyyətlərinin hamısını da ifadə edir. Doğumu, bağışlayıcılığı, həyatı ifadə edir. Təbiətə qarşı yeryüzüdeki bütün şamanist ənənələrdə xüsusi bir əhəmiyyət verilmiş və hörmət eşidilmişdir. İnsanın bir qardaşı olaraq qəbul edilər. Təbiətdəki hər şey insan tərəfindən qorunur. Doğa (təbiət) sözü "doğulmaq" felindən gəlir.
Zəncan vilayəti
Ümumi məlumat
Zəncanda əl sənayesi də çox inkişaf etmişdir.Xalçaçılıq, kilim və cecim toxumaq, bıçaq düzəltmək,misgərlik, güləbətinlə bafta tikmək, saxsı qab hazırlamaq zəncanlıların əsas peşəsidir.
Çerliqool Kuular
Həyatı
Yazıçılığa 1960-cı ildə başlamışdır. Sovet İttifaqının üzvüdür. Tuva Respublikasının məşhur yazıçısıdır. Tuva Respublikasının mədəniyyət, kino və turizm nazirliyinin "S. A. Sarıq-ool mükafatı"na layiq görülmüşdür. Əsərləri rusca, ukraynca, monqolca, altayca, xakasca, saxaca və başqa dillərə də tərcümə edilmişdir. Tuva türkcəsinə bir çox rus və qərbli yazıçının əsərlərini tərcümə etmişdir. Tuvalıların adətləri və ləhcələri ilə əlaqəli elmi əsərlər yazmışdır.
Nobel Mükafatlarının seçilmə qaydaları
Nobel fondunun yaradılması üçün təşkilatçılara 4 il lazım oldu. Nəticədə fond 1900-cü ildə özəl, müstəqil qeyri-hökumət təşkilatı olaraq yaradıldı.
Fevraldan oktyabra qədər göndərilmiş nominasiyalar, siyahının tərtib edilməsi və səsvermə yolu ilə laureatların seçilməsi üzərində iş aparılır. Namizədlərin siyahısı 50 il ərzində gizli olaraq saxlanılır və yalnız bu müddətdən sonra açıqlana bilər.
Birinci Nobel sülh mükafatı yarıya bölünməklə fransız Frederik Passiyə və Qırmızı Xaçın əsasını qoyan isveçrəli Anri Jan Dyunana verilmişdir.
Mavi salon simmetrik olmadığından və bir tərəfə daraldığından masalar paralel olmalı olduqları halda paralel qoyula bilmir, digər tərəfdən möhtəşəm pilləkən dəqiq salonun ortasına aparmadığından masaların və oturacaqların yerləşdirilməsi mürəkkəb məsələdir. Nobel fondunun bir qadın əməkdaşı ziyafətdən əvvəlki bir həftə ərzində yalnız masaların və oturacaqların yerləşdirməsi qaydasını düşünür. Dəvət olunmuş qonaqlardan hər biri xüsusi blanklarda krala, onun xanımına və ya kolleqalara yaxşı oturmaq haqqında istəklərini qeyd edə bilər və bütün bu xahişlər imkan daxilində nəzərə alınır. Masalar çox gözəl bəzənir. Masaların bəzənməsi isveçlərin əsirlərdən gələn adətidir. İkinci mərtəbədə uyğun Nordiska Museet bölməsi Stokholmun ən böyük görməli yerlərindən biri hesab olunur. İsveç televiziyası ziyafətə həsr olunmuş müfəssəl verlişlər həsr etdiyindən bu dekorasiyalar sonrakı həftə ərzində açıq müzakirə predmeti olur və əksər ailələrdə yeni il bayramı masasının tərtibatı stilinə təsir edir. Burada, menyunun sirri də açılır. Menyu hər bir yerə qoyulmuş xəritə üzərində adi şriftlə yazılır və yalnız qızıl basma ilə Alfred Nobelin profili ilə bəzənir. Bununla belə ziyafətin iştirakçıların əksəriyyəti bu menyudan nəyisə oxuya bilir. Çünki bu menyu fransız dilində, həm də yüksək mətbəxin fransız dilində yazılmlşdır ki, hətta fransızlar çox vaxt yalnız acizənə olaraq əllərini yelləyirlər.
Xacə Abdulla Seyrəfi
Həyatı
O, Təbrizdə bir çox məşhur abidələrin — Rəb-e Rəşidi, Qiyasiyyə, Dəməşqiyyə və s. xəttatı idi. Ustad-şagird məscidinin kitabələrin bir qisminin müəllifi isə onun şagirdi idi.
Yunanıstan Avroviziya Mahnı Müsabiqəsində
1974-cü ildə Avroviziyaya qoşulduqdan sonra növbəti il Yunanıstan Türkiyənin müsabiqəyə qoşulmasına etiraz olaraq Avroviziya 1975-də iştirakdan imtina etmiş və bunu türk ordusunun 1974-cü ildə Kipr adasına hərbi müdaxiləsi ilə əsaslandırmışdır. İlk dəfə 1978-ci ildə hər iki ölkə birlikdə Avroviziyada iştirak etmişdir. 1982-ci ildə Yunanıstanın müsabiqə üçün seçdiyi mahnı daha öncə səsləndirilmiş olduğu üçün Avropa Yayım İttifaqı ölkəni bir illik müsabiqədən diskvalifikasiya etmiş və Yunan telekanalı müsabiqə təşkilatçılarına cərimə ödəməli olmuşdur. Yunanıstan növbəti ildə müsabiqəyə geri dönmüşdür. Bundan başqa Yunanıstan 1984-cü ildə maliyyə çətinlikləri və 1986-cı ildə isə müsabiqənin dini bayramla üst-üstə düşməsi ilə əlaqədar olaraq Avroviziyada iştirakdan imtina etmişdir. Müsabiqədə son beş ildə göstərdiyi zəif nəticələr səbəbindən Yunanıstan eyni zamanda 1999-cu ildə Avropa Yayım İttifaqının qərarı ilə müsabiqədə iştirak etməmiş və növbəti ildə isə könüllü olaraq ölkə müsabiqəyə qatılmaqdan imtina etmişdir. Yunanıstan Avroviziyaya 2001-ci ildə geri dönmüş və indiyədək hər il müsabiqədə iştirak etmişdir.
Kondyor silsiləsi
Meydana gəlməsi
Kondyorun relyefinin inkişafının uzunmüddətli tarixində bir neçə qalxma və sonradan dağılma tsiklləri olmuşdur. Həlqəvi silsilənin müasir siması neogen- dördüncü dövr qalxmalarının ən yeni mərhələsində davam etmiş eroziya və yamac proseslərinin nəticəsidir.
Od Ata
Etimologiya
(Od/Ot) kökündən törəmişdir. Atəş deməkdir. Otaq, Odun kimi sözlər bu kökdən gəlir.
Mirzə Sadıq Piran
Həyatı
Mir Möhsün Nəvvab, Məhəmməd ağa Müctəhidzadə və başqa təzkirəçilər, tədqiqatçılar ondan bəhs etmişlər. Mir Möhsün onun haqqında yazır: "Mirzə Sadıq İmanxan oğlu Qarabağın Şuşa şəhərindəndir. Farsca savadı var. İndi səksənə yaxın yaşı var. Cavanlığının əvvəlində xanandə olub. İndi mərhum Mehdiqulu xanın qızı Xurşidbanu bəyimin dərgahında, onun səxavəti sayəsində güzəran keçirir".
Adansoniya
Növləri
[[SS 2 (*